**Obr. 11 - javni razpis 2024, Občina Šentrupert**

sofinanciranje obnove

kulturne dediščine

Osnutek Pogodbe

**Občina Šentrupert, Šentrupert 5, 8232 Šentrupert**, ki jo zastopa župan Tomaž Ramovš, matična št. 2241153000, davčna št. 43936377,

(v nadaljnjem besedilu: občina)

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** kot izvajalec

Matična številka:

Davčna številka:

Transakcijski račun, št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ odprt pri banki \_\_\_\_\_\_\_\_\_\_\_\_\_\_\_\_\_

skleneta

**P O G O D B O**

**o sofinanciranju obnove kulturne dediščine na območju Občine Šentrupert za leto 2024**

1. **člen**

S to pogodbo se Občina Šentrupert (v nadaljevanju naročnik), iz proračunskih sredstev Občine Šentrupert v letu 2024, zavezuje sofinancirati projekt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju izvajalec), z naslovom **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (v nadaljevanju: projekt), izbran z odločbo štev. \_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_\_\_\_, na osnovi Javnega razpisa za sofinanciranje obnove kulturne dediščine na območju Občine Šentrupert za leto 2024 objavljenega na spletni strani Občine Šentrupert (v nadaljevanju: javni razpis).

Izvajalec se zavezuje, da bo projekt izvedel v letu 2024, in sicer v skladu z opisom vsebine iz prijave na javni razpis, ki je kot priloga sestavni del te pogodbe.

**2. člen**

Pogodbeni stranki se dogovorita, da bo naročnik za leto 2024, zagotovil izvajalcu sredstva za izvedbo projekta, v višini največ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR (z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_) oz. \_\_\_\_\_\_\_ % od skupne vrednosti realiziranega projekta in priloženih dokazil o realizirani vrednosti projekta, ki bodo potrjena s strani skrbnika te pogodbe. Višina odobrenega sofinanciranega je bruto znesek, ki se pri izplačilu zmanjša za pripadajoči znesek akontacije dohodnine (za fizične osebe).

Sredstva so zagotovljena v Odloku o proračunu Občine Šentrupert za leto 2024 in sicer na PP 18066 – Obnova nepremične kulturne dediščine, konto 420500 – Investicijsko vzdrževanje in izboljšave.

**3. člen**

Naročnik bo sredstva za sofinanciranje projekta, ki je predmet te pogodbe, v dogovorjeni višini nakazal na transakcijski račun izvajalca v 15 dneh, po prejemu potrjenega poročila o izvedbi projekta in zapadlosti obveznosti.

**4. člen**

Poročilo o izvedbi projekta in zahtevek za izplačilo mora biti predloženo na predpisanem obrazcu z zahtevanimi prilogami, ki je sestavni del te pogodbe, najkasneje do 15. 12. 2024, poročilo pa mora biti potrjeno s strani skrbnika pogodbe.

Podatki, navedeni v poročilu, ustrezajo evidencam in dokumentaciji, s katero razpolaga Občina Šentrupert in opravljeni kontroli na terenu.

Izvajalec mora dokumentacijo in knjigovodske listine navedeno v poročilu posebej hraniti in omogočiti nadzor namenske porabe s strani pooblaščenega nadzornega organa naročnika. Stroški, ki so upravičeni za financiranje po tej pogodbi, so sestavljeni izključno iz upravičenih stroškov, navedenih v odobreni prijavi izvajalca na javni razpis. Neupravičeni stroški projekta vedno predstavljajo breme, ki ga nosi izvajalec.

Da so stroški v okviru tega projekta upravičeni:

* morajo biti nujno potrebni za uspešno izvajanje projekta;
* morajo biti opredeljeni v prijavi izvajalca;
* morajo biti v skladu z načeli dobrega finančnega poslovanja, zlasti glede cenovne primernosti in stroškovne učinkovitosti;
* morajo dejansko nastati;
* morajo biti prepoznavni in preverljivi;
* morajo biti podprti z izvirnimi dokazili (fakture).

V primeru, da naročnik ugotovi, da sredstva niso porabljena za namen, dogovorjen s to pogodbo, se izvajalec zavezuje, da bo na račun naročnika vrnil neupravičeno prejeta sredstva, v ugotovljeni višini skupaj z zakonitimi zamudnimi obrestmi, od dneva prejetja sredstev do dneva vračila, in sicer v roku 30 dni, od prejema pisnega poziva za povrnitev sredstev.

**5. člen**

Če izvajalec ne predloži poročila v zahtevanem roku, lahko naročnik odstopi od pogodbe. V tem primeru je izvajalec dolžan povrniti naročniku vsa prejeta sredstva, skupaj z zakonitimi zamudnimi obrestmi, od dneva prejetja sredstev do dneva vračila.

Če naročnik ugotovi, da je potrebno poročilo izvajalca dopolniti oziroma spremeniti, določi izvajalcu primeren rok, v katerem mora izvajalec predložiti dopolnjeno oziroma spremenjeno poročilo.

Če izvajalec ne predloži dopolnjenega oziroma spremenjenega poročila o opravljenem delu oziroma porabi sredstev, v zahtevanem roku oziroma le-to še vedno ne bo ustrezno, lahko naročnik odstopi od pogodbe. V tem primeru je izvajalec dolžan povrniti naročniku vsa prejeta sredstva skupaj z zakonitimi zamudnimi obrestmi od dneva prejetja sredstev do dneva vračila.

**6. člen**

Izvajalec je dolžan uporabiti sredstva, pridobljena po tej pogodbi, izključno za namen, za katerega so mu bila dodeljena.

Poročilo o izvedbi projekta in zahtevek za izplačilo mora biti predloženo na predpisanem obrazcu, z zahtevanimi prilogami, ki je sestavni del te pogodbe, najkasneje do 15. 12. 2024. Izvajalec lahko za projekt, ki je predmet te pogodbe, črpa finančna sredstva le v proračunskem letu 2024, to je do 31. 12. 2024. V primeru spremembe terminskega plana in kasnejše zapadlosti obveznosti izvajalca za dogovorjeni projekt, mora izvajalec pisno zaprositi za podaljšanje roka veljavnosti te pogodbe in namenski prenos sredstev v naslednje leto. V primeru, da izvajalec odda poročilo po 1. 12. 2024 in izplačilo v tekočem letu ni več možno, bodo sredstva, namenjena za izplačilo, prenesena v koledarsko leto 2025, in izplačana po sprejetju proračuna za leto 2025 v roku 30 dni.

Naročnik glede na utemeljitev spremenjenih okoliščin oceni, ali še vztraja pri financiranju dogovorjenega projekta ali pa odstopi od te pogodbe in zahteva vsa že nakazana proračunska sredstva, skupaj z zakonitimi zamudnimi obrestmi, od dneva prejetja sredstev do dneva vračila.

V primeru, da naročnik vztraja pri financiranju tega projekta, se pogodbeni stranki dogovorita o novih pogojih v obliki pisnih dodatkov k tej pogodbi.

**7. člen**

Izvajalec se obvezuje, da bo naročnika sproti obveščal o poteku aktivnosti in morebitnih spremembah okoliščin, ki utegnejo vplivati na izpolnitev njegovih pogodbenih obveznosti, v roku 15 dni po nastanku spremembe oziroma ko je za spremembo izvedel.

**8. člen**

Izvajalec ne sme prenesti pravic in obveznosti iz te pogodbe na tretjo osebo brez pisnega soglasja naročnika.

**9. člen**

Izvajalec se obvezuje, da bo pri vseh javnih objavah, ki se nanašajo na projekt, ki je predmet te pogodbe, korektno navajal naročnika kot sofinancerja projekta.

**10. člen**

Pogodbeni stranki določata kot predstavnika pogodbenih strank:

* za naročnika: Lidija Uhan, višja svetovalka za družbene dejavnosti
* za izvajalca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V imenu naročnika ima njegov skrbnik pravico:

* izvajati nadzor nad izpolnjevanjem pogodbenih obveznosti
* izvajati nadzor nad namensko porabo proračunskih sredstev,
* pregledovati dokumentacijo in obračun stroškov v zvezi z izvajanjem projekta,
* ugotavljati skladnost izvedenega projekta s to pogodbo in
* ugotavljati smotrnost uporabe sredstev za doseganje namena in ciljev iz te pogodbe, izvajalec pa mu je dolžan to omogočiti.

**11. člen**

Naročnik lahko odstopi od pogodbe in zahteva vračilo že izplačanih proračunskih sredstev z zakonitimi zamudnimi obrestmi od dneva prejetja sredstev do dneva vračila poleg primerov določenih s to pogodbo, tudi v naslednjih primerih:

* če mu izvajalec ne omogoči nadzora v skladu z določili te pogodbe;
* če se ugotovi, da je izvajalec nenamensko uporabil že dobljena sredstva ali jih je pridobil na podlagi neresničnih podatkov;
* če izvajalec kako drugače krši svoje obveznosti, določene s to pogodbo.

1. **člen**

Pogodba je nična, če se ugotovi, da je pri izvajanju pogodbe, kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist:

-      za sklenitev posla;

-      za sklenitev posla pod ugodnejšimi pogoji;

-      za opustitev dolžnega nadzora nad izvajanjem pogodbenih obveznosti;

ali za drugo ravnanje ali opustitev, s katero je organu ali zavodu javnega sektorja povzročena  škoda ali omogočena pridobitev nedovoljene koristi predstavniku oziroma posredniku organa ali zavoda iz javnega sektorja, drugi pogodbeni stranki ali njenemu predstavniku, zastopniku oziroma posredniku.

1. **člen**

Vsa morebitna nesoglasja bosta pogodbeni stranki reševali sporazumno, v primeru spora pa krajevno in stvarno pristojno sodišče.

1. **člen**

Ta pogodba je sklenjena in začne veljati z dnem, ko jo podpišeta obe pogodbeni stranki in je sestavljena v štirih enakih izvodih, od katerih prejmeta obe stranki po dva izvoda.

Številka: \_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_

Izvajalec Občina Šentrupert Tomaž Ramovš

župan